tomron87/hebrew-wikipedia-sentences-corpus huggingface dataset:
"Love of My Life" (בעברית: "אהבת חיי") הוא שיר של להקת הרוק הבריטית קווין שיצא בשנת 1979. השיר נכתב על ידי הסולן פרדי מרקיורי ובסיועו של הגיטריסט בריאן מיי.
השיר הופיע במקור באלבום A Night at the Opera שיצא בשנת 1975, וזכה לתוארי זהב וכסף באיטליה ובריטניה בהתאמה.
את השיר המקורי מבצע מרקיורי בפסנתר ומצטרף אליו מיי בנגינת גיטרה ונבל (למעשה, זוהי הדבקה של מספר תווים שונים שנוגנו בנבל בנפרד).
השיר עבר עיבוד מאוחר יותר לגיטרת 12 מיתרים לצורך הופעות חיות.
השיר הוא דוגמה טובה להכרותו של מרקיורי עם מקצב הרובטו ובשיר ניכרת השפעת נגינת הפסנתר הקלאסית בהשפעתם של שופן ובטהובן.
על אף שהשיר הקודם באלבום, "The Prophet's Song" משתלב אל תוך שיר זה בצורה שוטפת למדי, הלהקה מעולם לא ניגנה את שני השירים ברצף.
מדינה מיקום שיאפורטוגל75ארצות הברית (מצעד שירי הרוק החמים של בילבורד)23הולנד93איטליה72
"Love of My Life" היה שיר הופעות מובהק - הלהקה ביצעה את השיר לעיתים קרובות כאשר מרקיורי עוצר את שירתו ומאפשר לקהל לשיר את המילים.
השיר היה פופולרי במיוחד בדרום אמריקה והלהקה אף הוציאה לאור סינגל המיועד במיוחד לקהל זה - גרסה חיה זו של הסינגל הגיעה למקום הראשון בארגנטינה וברזיל בשנת 1979.
במשך סיבוב ההופעות הראשון של קווין+ פול רודג'רס, השיר בוצע כמעט בכל ההופעות והוקדש למרקיורי המנוח.
באחת ההופעות השיר הוקדש לאמו שהייתה בקהל.
שירו האחרון של אילן רמון
בזמן מסעה של מעבורת הקולומביה לחלל (STS-107), ביקש האסטרונאוט הישראלי אילן רמון להשמיע את השיר.
השיר הועבר למעבורת ולאחר השמעתו אמר רמון: "בוקר טוב מיוחד לאשתי, רונה, אהבת חיי".
רמון והמעבורת נספו באסון הקולומביה זמן קצר לאחר מכן, בזמן חזרתה לאטמוספירה בשנת 2003.
Low הוא אלבום של המוזיקאי הבריטי דייוויד בואי משנת 1977. האלבום הוא החלק הראשון בטרילוגיית אלבומים שהוקלטו בהשפעת העיר ברלין של סוף שנות ה-70, ובהם השתתף המוזיקאי בריאן אינו.
האלבום נחשב לאחד מאלבומיו החשובים והמשפיעים ביותר של בואי, ומהווה הישג במוזיקה הניסיונית.
לאחר הקלטת אלבומו Station to Station והכנת החומרים לפס-קול הסרט "האיש שנפל מכוכב אחר" שבו השתתף, החלו להצטבר חומרים שנדחו מהפסקול כי נמצאו בלתי מתאימים על ידי במאי הסרט ניקולס רוג.
החומרים עובדו על ידי בואי מחדש לקראת יצירת אלבום שלם.
בואי באותה עת החל להתעניין לעומק באמנות, כחלק מתהליך גמילה משימוש בקוקאין.
כתוצאה מכך, רבים משירי האלבום עוסקים בעייפות, דיכאון והרס עצמי.
מפיק האלבום טוני ויסקונטי, ציין כי שם האלבום, מעיד למעשה על מצבי הרוח בהם היה נתון בואי בעת כתיבת והקלטת שירי האלבום.
המבנה שנבחר לאלבום היה ייחודי וראשון מסוגו: חלקו הראשון של האלבום הכיל שירים קצרים וישירים, בעוד חלקו השני של האלבום הכיל שירים ארוכים שברובם היו קטעים כליים.
לצורך יצירת חלקו השני של האלבום, שיתף בואי פעולה עם בריאן אינו שהיה בעבר חבר להקת רוקסי מיוזיק והתמחה בנגינה בקלידים וביצירת קונספט.
בעת שבואי נאלץ להיעדר מיצירת האלבום, בשל משפט אותו ניהל נגד אמרגנו הקודם, תרם אינו מכישרונו באופן משמעותי לאלבום.
על אף שמרבית ההשפעה באלבום זה באה מלהקת קרפטוורק וNeu!, אלבום זה נחשב לחלוץ בתחומו ובעל צליל ייחודי שטרם נשמע ומקדים את זמנו.
עם יציאת האלבום, זכה לביקורות מעורבות.
האלבום זכה להצלחה מסחרית והגיע למקום ה-2 במצעד האלבומים הבריטי, ול-11 בארצות הברית.
הסינגל "Be My Wife" הגיע למקום ה-3 בבריטניה.
Low זכה להיכלל במהלך השנים ברשימות האלבומים הטובים: מגזין המוזיקה Q דירג אותו בשנת 2000 במקום ה-14 ברשימת 100 האלבומים הבריטים הטובים של כל הזמנים.
בשנת 2003 דירג את האלבום מגזין המוזיקה רולינג סטון במקום ה-249 ברשימת 500 האלבומים הגדולים בכל הזמנים.
בשנת 1992 יצר המוזיקאי פיליפ גלאס יצירה סימפונית לתזמורת בהשראת האלבום, שנקראה Low Symphony, ושיתף ביצירתה את בואי ואינו.
בשנת 2013 הפיקה חברת סוני פרסומת לסמרטפון בה נעשה שימוש בגרסה המקורית של השיר Sound and Vision לאחר שהורדו ממנה כל כלי הנגינה למעט שירתו של בואי וכן קולות הרקע של מרי הופקינס.
לצורך הפרסומת הוקלטה נגינת פסנתר על ידי רוב גנטרי.
הצלחת השיר הביאה להפצה דיגיטלית של הגרסה החדשה על ידי חברת פרלופון באוקטובר אותה שנה.
השפעתו של Low על מוזיקאים אחרים היא הישג בפני עצמו, ובכך קידם את התפתחותם של זרמי מוזיקליים כדוגמת המוזיקה האלקטרונית, הפוסט פאנק והגל החדש.
רצועות בונוס במהדורת האלבום משנת 1991
Love the Way You Lie (בעברית: אוהבת את הדרך בה אתה משקר) הוא שיר של הראפר האמריקאי אמינם בשיתוף הזמרת ריהאנה מתוך אלבומו השביעי, Recovery.
השיר יצא לאור כסינגל השני מהאלבום ב-17 באוגוסט 2010. השיר עוסק במערכת של יחסי אהבה-שנאה.
השיר הופק על ידי מפיק ההיפ-הופ הבריטי אלכס דה קיד.
במצעדי הפזמונים, זכה השיר להצלחה רבה.
בין היתר, הגיע השיר למקום הראשון במצעד הבילבורד הוט 100 וב-22 מצעדי פזמונים נוספים.
במצעדים השנתיים, הגיע השיר למקום הראשון באוסטרליה, בבריטניה ובישראל.
הווידאו קליפ של השיר זכה ל-2.3 מיליארד צפיות באתר YouTube (נכון לינואר 2022), והוא הקליפ ה-54 הנצפה ביותר באתר, והנצפה ביותר של אמינם.
השיר מכר עד כה 13 מיליון עותקים.
לשיר יצאה גרסה נוספת, שנכללה באלבומה של ריהאנה, Loud, ונקראה "(Love the Way You Lie (Part II".
בשיר זה, ריהאנה היא הזמרת המובילה, ואמינם מתארח בו.
"Loveeeeeee Song" (בעברית: "שיר אהבהההההה" או "שיר אהבה") הוא שיר של הזמרת הברבדית ריהאנה מתוך אלבומה השביעי, Unapologetic.
השיר הוא בהשתתפות הראפר פיוצ'ר, שגם היה שותף לכתיבה של השיר יחד עם ריהאנה.
השיר יצא ב-3 באפריל 2013 כסינגל הרביעי מתוך האלבום.
השיר יצא כסינגל בבריטניה בלבד.
השיר גם היה כלול ברשימת השירים של סיבוב ההופעות העולמי של ריהאנה, Diamonds World Tour.
חלק מהמבקרים החמיאו על השירה של ריהאנה וכינו את השיר "רצועה בולטת לעין", ואחרים קראו לשיר "דואט נוגע ללב".
השיר דורג במקום 55 במצעד הפזמונים האמריקאי בילבורד הוט 100 ובמקום 17 במצעד ה-R&B של בריטניה.
בעקבות יציאת האלבום, דורג "Loveeeeeee Song" במקום 100 במצעד הבילבורד הוט 100. השיר עלה למקום 88 בשבוע השני שלו, ולמקום 63 בשבוע השלישי שלו.
בנוסף, דורג השיר במקום 14 במצעד שירי האר אנד בי/היפ הופ הכי חמים האמריקאי בשל הורדות דיגיטליות רבות.
בבריטניה, הגיע השיר למקום 17 במצעד ה-R&B הבריטי.
בארצות הברית, קיבל את תואר הפלטינה, על מכירות של למעלה ממיליון עותקים במדינה.
Love on Top הוא שיר של הזמרת האמריקאית ביונסה מאלבום האולפן הרביעי שלה 4. השיר יצא כסינגל הרביעי מן האלבום ב-12 בספטמבר 2011. השיר נכתב על ידי ביונסה, נאש ושיאה טיילור, ואף הופק על ידי ביונסה וטיילור.
זהו שיר מסוג R&B החוזר אל שנות השמונים.
השיר נעשה בסגנון דומה לזה של סטיבי וונדר, ויטני יוסטון וג'קסון 5. השיר מתאר אישה אשר שרה על גבר שנאמן לה ושם את אהבתה בראש ובראשונה.
"Love on Top" קיבל ביקורות חיוביות ממבקרי המוזיקה.
את השיר ביצעה ביונסה בטקס פרסי ה-VMA של MTV לשנת 2011, ובסוף הביצוע הודיעה על הריונה.
מעשה זה גרם לשיר להופיע בכמה וכמה מצעדים ברחבי העולם.
השיר הגיע לעשירייה הראשונה בהונגריה, קוריאה הדרומית, בלגיה, אוסטרליה, איטליה, ניו זילנד, ובריטניה.
כמו כן, השיר הגיע למקום ה-20 המצעד הבילבורד הוט 100 של ארצות הברית, והפך להופעת הבכורה השנייה הגבוהה ביותר של ביונסה כאמן סולו במצעד.
זאת ועוד, השיר הגיע למקום ה-1 במצעד ההיפ הופ וה-R&B של ארצות הברית ושהה במקום הראשון במשך שבעה שבועות רצופים.
השיר הגיע למעמד פלטינום בארצות הברית עם מכירות של מעל למיליון עותקים.
בטקס פרסי גראמי ה-55 זכתה ביונסה בפסלון על ביצוע ה-R&B המסורתי הטוב ביותר על "Love on Top".
לסינגל יצא וידאו קליפ הצולם בסטודיו של ביונסה בניו יורק שמשקיף על נהר ההדסון לכיוון ניו ג'רזי.
בקליפ נראית ביונסה שרה את השיר, רוקדת ומחליפה תלבושות יחד עם חמישה רקדנים.
מבקרי המוזיקה שיבחו את הקליפ בטענה שקליפ השיר פשוט, ואף שיבחו את התלהבות הנעורים של ביונסה במשך הקליפ.
ארגוןרשימהמיקוםמקורבילבורד500 שירי הפופ של כל הזמנים167
"Love on the Brain" הוא סינגל של הזמרת הברבדית ריהאנה, מתוך אלבומה השמיני Anti.
השיר יצא ב-27 בספטמבר 2016, כסינגל הרביעי מתוך האלבום.
הוא נכתב על ידי פרד בול, ג'וסף אנג'ל וריהאנה.
השיר הוא בלדת דו-וופ וסול, בהשראת מוזיקה משנות ה-50 וה-60. מילולית, השיר מדבר על העליות והמורדות של אהבה רעילה.
היכולות הווקליות של ריהאנה בשיר זכו לשבחים והושוו לאלו של איימי ויינהאוס, ביונסה ומגוון של אמני סול.
ריהאנה הופיעה עם השיר במהלך סיבוב ההופעות Anti World Tour, וביצעה אותו גם בטקס פרסי המוזיקה של בילבורד ובטקס פרסי הווידאו-קליפים של MTV ב-2016.
ב-19 במאי 2016, הושמע השיר בפרק הסיום של העונה ה-12 של הסדרה "האנטומיה של גריי".
הזמרת האמריקאית קלי קלרקסון ביצעה את השיר בשידור חי בדף הפייסבוק שלה ב-26 באוגוסט 2016.
השיר זכה להצלחה עולמית, והצליח בשיאו להגיע אל המקום ה-5 במצעד הבילבורד הוט 100.
Love in the Time of Cholera (בעברית: אהבה בימי כולרה) הוא המיני-אלבום השני של הזמרת-יוצרת הקולומביאנית שאקירה.
המיני-אלבום יצא לאור ב-15 בינואר 2008 באמריקה הלטינית, על ידי חברת התקליטים קולומביה רקורדס, וב-25 בפברואר 2008 בארצות הברית ובשאר מקומות בעולם, על ידי חברת התקליטים אפיק רקורדס.
המיני-אלבום היה גם חלק מהפסקול Love in the Time of Cholera, של הסרט "אהבה בימי כולרה", בבימויו של מייק ניואל ובכיכובם של חבייר ברדם וג'ואנה מזוג'ורנו, המבוסס על היצירה הספרותית של חתן פרס נובל לספרות הקולומביאני, גבריאל גארסיה מארקס, "אהבה בימי כולרה".
השיר "Despedida" שנכלל במיני-אלבום, היה מועמד בקטגוריית – "השיר המקורי הטוב ביותר", בטקס פרסי גלובוס הזהב שנערך בשנת 2007.
ב-2006, שאקירה כתבה והלחינה שני שירים לפסקול Love in the Time of Cholera, של הסרט רב השבחים "אהבה בימי כולרה".
הסופר שכתב את הספר עליו מבוסס הסרט, ביקש בעצמו משאקירה להיות זו שתכתוב ותלחין שירים לפסקול.
השירים אותם כתבה והלחינה שאקירה היו: "Hay Amores" ו-"Despedida".
שני השירים, ועוד אחד שיצא בסמוך אליהם נכללו במיני-אלבום, ואף "Hay Amores", יצא כסינגל שיווקי יחיד ב-4 בפברואר 2008, ממנו.
הביקורות כלפי המיני-אלבום, הפסקול והסרט היו חיוביות.
הוא קיבל דירוג של 4.5 כוכבי זהב מ-AllMusic והפך לאחד מהמיני-אלבומים היחידים בהיסטוריה שהצליחו לקבל דירוג כזה.
אזורתאריך יציאהפורמטמקורכלל העולם13 בנובמבר 2007הורדה דיגיטליתספרד15 בינואר 2008תקליטורארצות הברית25 בפברואר 2008תקליטור • הורדה דיגיטלית
Lovely Day (בעברית: יום יפה) הוא שיר שבוצע על ידי זמר הסול והאר אנד בי ביל וית'רס.
השיר נכתב על ידי ווית'רס וסקיפ סקרבורו יצא כסינגל בדצמבר 1977 והופיע באלבומו של וויתרס "Menagerie" שיצא לאור בשנת 1978. השיר ראוי לציון הודות לצליל יחיד שווית'רס מחזיק באופן רצוף לקראת סופו למשך 18 שניות, והוא מן הארוכים ביותר שהוקלטו אי פעם בשיר
השיר הגיע למקום השישי במצעד שירי האר אנד בי ולמקום 30 במצעד הבילבורד הוט 100 בתחילת 1978. בבריטניה הגיע השיר למקום השביעי במצעד הסינגלים הבריטי.
גרסה לשיר שקיבלה את השם " sunshine mix" עובדה על ידי בן ליברנד ויצאה על ידי ווית'רס בשנת 1988, הגיעה למקום הרביעי במצעד.
גרסת הרמיקס הביאה להתלהבות מחודשת מהגרסה המקורית לשיר.
עניין נוסף עורר השיר בשנת 1995 כאשר הופיע בפרסומת ליצרן התה "טטלי", ובשנת 1999 לאחר שהופיע בפרסומת של גאפ.
ב-20 בינואר 2021 ביצעה הזמרת האמריקאית דמי לובאטו את השיר במשדר "אמריקה חוגגת" שציין את שיאה של ההשבעה של ג'ו ביידן לנשיאות ארצות הברית.
Loved Me Back to Life (בעברית: אהבתך החזירה אותי לחיים) הוא אלבום האולפן העשרים וחמישה של הזמרת הקנדית סלין דיון.
האלבום יצא לאור ב-1 בנובמבר 2013, על ידי חברת התקליטים סוני מיוזיק אנטרטיינמנט.
שם האלבום לקוח מתוך הסינגל המוביל מתוכו בעל אותו השם אשר יצא לאור ב-3 בספטמבר באותה השנה.
זהו גם היה אלבומה הראשון של דיון בשפה האנגלית מאז 2007. אלבום מכר עד כה כ-1.7 מיליון עותקים בעולם,
האלבום הופק על ידי עמנואל קיריאקו, בייביפייס, טריקי סטיוארט, אהרון פירס, קוק הרל, אג וייט, פליי פרודקשן, ני-יו וגם וולטר אפנסייב.
בנוסף לכך, ני-יו השתתף בסינגל השלישי מהאלבום "Incredible", וזה בנוסף לדואט של דיון עם סטיבי וונדר בשיר "Overjoyed" שהוא למעשה גרסת כיסוי לשיר של וונדר עצמו.
ביוני 2012, הוכרז באתר הרשמי של דיון כי באפריל האחרון החלה להקליט שירים בצרפתית ובאנגלית לאלבומים הבאים שלה שיצאו בסתיו.
האלבום הכיל ברובו שירים מקוריים אך כמה גרסאות כיסוי לשירים של סטיבי וונדר, ג'ניס איאן, בילי ג'ואל ודניאל מריוות'ר.
בנוסף לכך גם ביצעה גרסת כיסוי לשיר "Open Arms" של להקת ג'ורני אשר במקור הייתה אמורה להיכלל באלבום אך בסוף נכללה במהדורה היפנית של האלבום.
בנוסף גם האלבום היה אמור לכלול שיר בצרפתית בשם "Ne Me quitte pas" אך לבסוף הוא נכלל באלבומה הצרפתי Sans attendre אשר יצא שנה קודם לכן.
מקוםתאריםמכירותארצות הברית (RIAA)300,000בלגיה (BEA)זהב15,000בריטניה (BPI)פלטינה350,000דרום אפריקה (RISA)זהב20,000^הונגריה (MAHASZ)זהב3,000פולין (ZPAV)זהב10,000צרפת (SNEP)פלטינה 2×218,600קנדה (Music Canada)פלטינה 4×320,000שווייץ (IFPI Switzerland)זהב10,000סיכוםבכל העולם1,500,000
מדינהתאריך יציאהפורמטחברת תקליטיםקטלוגמקוראוסטריה1 בנובמבר 2013תקליט • תקליטור • הורדה דיגיטליתקולומביה88697137152 • 88883788312 • 88697137151גרמניההולנדטורקיהנורווגיהפינלנדשווייץבלגיה2 בנובמבר 2013דנמרק4 בנובמבר 2013דרום אפריקההונגריההונג קונגיווןפוליןפורטוגלצרפתאיטליה5 בנובמבר 2013ארצות הבריתברזילטאיוואןמקסיקוסינגפורספרדקנדהשוודיה6 בנובמבר 2013תאילנדמלזיה7 בנובמבר 2013אוסטרליה8 בנובמבר 2013אירלנדהפיליפיניםבריטניה11 בנובמבר 2013יפן4 בדצמבר 2013SMEJSICP-3912סין14 בינואר 2014תקליטורסוני מיוזיק9787799444789
לויק היא מערכת לבדיקות אבטחה ותקשורת בעזרתה ניתן לבצע התקפת מניעת שירות.
לויק מבוססת קוד פתוח, נכתבה בשפת #C ופותחה על ידי פרטוקס טכנולוגיות (Praetox Technologies).
המערכת תומכת במערכות הפעלה שונות ומאפשרת ליישם באמצעותה מספר התקפות:
השימוש בלויק חוקי כאשר הבדיקה נעשית באופן המוסכם על שני הצדדים, כאשר השימוש הוא בכוונת זדון הופך הדבר לפשע מקוון.
בחודש ינואר 2008, הותקפו מספר אתרים של כנסיית הסיינטולוגיה.
בחודש אוקטובר 2010, הותקפו אתרי האינטרנט של איגוד תעשיית ההקלטות האמריקאי.
בחודש ינואר 2012, כחלק ממבצע Payback הותקפו מספר אתרי אינטרנט של מוסדות פיננסים.
בתאריך 19 בינואר 2012, כתגובה לסגירת שירות שיתוף הקבצים Megaupload, הותקפו אתרי האינטרנט של יוניברסל מיוזיק גרופ בטענה שאלה פגעו בזכויות החירות הדיגיטליות שלהם.
על אף ההצלחות הרבות, רוב חומות האש מזהות התקפות שנעשות באמצעות LOIC וחוסמות אותן.
"Lovefool" הוא שיר שבוצע על ידי להקת הקרדיגנס שיצא לאור בשנת 1996. השיר נכתב על ידי פטר סבנסון ונינה פרסון חברי הלהקה.
השיר יצא בשנת 1996 כסינגל המוביל מתוך אלבומה השלישי של הלהקה "First Band on the Moon".
תחילה יצא בבריטניה, ולאחר מכן יצא ברחבי העולם.
לאחר יציאתו מחדש בשנת 1997, הוא זכה להצלחה בינלאומית, והגיע למקום השני במצעד הסינגלים הבריטי.
בצפון אמריקה הגיע השיר למקום השלישי בקנדה, ולמקום השני במצעד ההשמעות של הבילבורד בתחנות הרדיו בארצות הברית.
השיר הופיע בפסקול הסרט רומיאו וג'ולייט חודשיים לאחר יציאת השיר, בסרט משחקי פיתוי (1999) ובסרט "טריטוריית הבתולין" (2007).
פרסון כתבה את מילות השיר כשהמתינה בנמל תעופה בזמן המתנה לטיסה.
לשיר הוצאו שני וידאו קליפים: האחד עבור בריטניה ואירופה שסגנונו "הרבה יותר קודר, הרבה יותר בסגנון המקורי שלנו", כפי שהגדירה נינה פירסון.
"בסרטון שיחק שחקן גבר נאה שמעוניין בי והוא היה אמור לגלם סוג של גנגסטר, וחברי הלהקה שיחקו את חברי כנופייתו", הוסיפה פירסון.
הקליפ השני בוים על ידי ג'ף מור.
בקליפ נראה אדם אבוד על אי שמניח מסר בבקבוק אשר מושלך למים.
אישה שנראית אהובתו עומדת על מזח וקוראת עיתון.
בסוף הקליפ היא מקבלת ממנו את המסר בבקבוק ונראית מחויכת.
ארגוןרשימהמיקוםמקורבילבורד500 שירי הפופ של כל הזמנים242
"Lovely" הוא סינגל שהוקלט על ידי הזמרת-יוצרת האמריקאית בילי אייליש בשיתוף חאליד, מתוך המיני-אלבום הראשון שלה, Don't Smile at Me.
השיר יצא לאור ב-19 באפריל 2018, על ידי חברות התקליטים דארק-רום רקורדס ואינטרסקופ, כסינגל מתוך האלבום.
השיר הגיע למקום ה-64 במצעד הבילבורד הוט 100.
במקור הסינגל הופק לפסקול של סדרת הנוער "13 סיבות".
השיר הגיע לחמישה הראשונים באוסטרליה וניו זילנד והיה פלטינה מוסמכת במספר מדינות, כולל ארצות הברית וקנדה.
את השיר כתבה אייליש ביחד עם אחיה וחאליד.
Lover (בעברית: "מְאַהֵב") הוא אלבום האולפן השביעי של הזמרת-יוצרת האמריקאית טיילור סוויפט.
את האלבום הוציאה לאור חברת התקליטים ריפבליק רקורדס ב-23 באוגוסט 2019. זהו האלבום הראשון שהוציאה סוויפט לאחר שעזבה את חברת התקליטים ביג משין רקורדס, בעקבות המחלוקת על זכויות המאסטרס של אלבומיה הקודמים.
את האלבום הפיקו ג'ק אנטונוף, ג'ואל ליטל, לואי בל, פרנק דוקס וסוויפט עצמה.
האלבום מתאפיין במוטיבים אופטימיים של עונות הקיץ והאביב.
בחלק משירי האלבום מופיעים לצד סוויפט אמנים שונים, דוגמת הצ'יקס וברנדון יורי מפאניק!
מילות השירים באלבום מבטאים הבטים שונים של מערכות יחסים רומנטיות, החל מנישואים, אלמנות וגירושים, וכלה בנושאים פוליטיים כמו פמיניזם וזכויות להט"ב.
Lover מאופיין בסגנון מוזיקלי המשלב פופ-רטרו, אלקטרופופ, פופ רוק, קאנטרי ופאנק.
זהו אלבום קצבי עם שימוש נרחב בצלילי סינתיסייזר, פסנתר וגיטרה.
סוויפט הקליטה את האלבום בין נובמבר 2018 לפברואר 2019. מתוך האלבום יצאו לאור ארבעה סינגלים, "The Man", "", "You Need to Calm Down" ו-"Lover", כשהשלושה האחרונים הגיעו לעשירייה הפותחת של הבילבורד הוט 100. לאותו המצעד נכנסו כל 18 שיריו, שיא של כל הזמנים לזמרת.
Lover ניצב בפסגות מצעדי האלבומים במדינות כמו אוסטרליה, קנדה, ארצות הברית והממלכה המאוחדת.
איגוד תעשיית ההקלטות האמריקאי העניק לאלבום מעמד פלטינה כפולה, על מכירות של 1.2 מיליון עותקים.
לאחר שנמכר בכ-3.2 מיליון עותקים ברחבי העולם, הפך Lover לאחד מהאלבומים הנמכרים ביותר של שנת 2019.
לאחר יציאתו, זכה האלבום לביקורות מעורבות מצד מבקרי המוזיקה העכשווית.
מחד, ציינו לשבח את הכרונולוגיה הרגשית שלו, ומאידך, טענו כי קולה של סוויפט רעוע ביחס לאלבומה הקודם.
בשנת 2019, זכה בפרס "אלבום הפופ/רוק האהוב ביותר" בטקס פרסי המוזיקה האמריקאית לשנת 2019. מגזיני מוזיקה רבים בחרו ב-Lover לאלבום הטוב ביותר של שנת 2019.
בשנת 2025, מגזין בילבורד דירג את עטיפות האלבומים של טיילור סוויפט ומיקם את עטיפת האלבום Lover במקום ה-11.
בנובמבר 2017 הוציאה סוויפט לאור את אלבומה השישי, Reputation, שנחשב לאלבום שהחזיר אותה למיינסטרים.
לאחר יציאתו, ניצב האלבום בפסגת הבילבורד 200 במשך ארבעה שבועות רצופים, הפך לאלבום השלישי הנמכר ביותר בשנת 2017 וגרף שבחים מצד מבקרי המוזיקה.
למען קידומו, יצאה סוויפט לסיבוב הופעות בשם "Taylor Swift's Reputation Stadium Tour", שהפך לסיבוב ההופעות הרווחי ביותר בכל הזמנים באמריקה הצפונית ובארצות הברית.
לאחר מכן, זכתה סוויפט בקטגוריית "סיבוב ההופעות של השנה" בטקס פרסי המוזיקה האמריקאית 2018, שם רמזה בריאיון למגזין "" על הוצאת האלבום הבא, Lover.
כרמז על מועד יציאת האלבום, ב-13 באפריל 2019, פרסמה סוויפט באתר האינטרנט שלה שעון חול הסופר עד לחצות ב-26 באפריל.
בשל דמיונו לחזונה של סוויפט לאלבום, ב-25 באפריל, דיווחו מספר גופי תקשורת כי ציור הקיר המפורסם בשכונת גלוץ בעיר נאשוויל קשור להוצאת האלבום.
לאחר שנוספה המילה " מעל הציור, התקבץ קהל מעריציה של סוויפט סביב הציור במשך ימים.
בעוד שמעריצים רבים טענו כי הציור אינו קשור לסוויפט, אלא לקידום ערוצי טלוויזיה ואירועי ספורט דוגמת ABC, ESPN ו-NFL, הצטלמה סוויפט על רקע הציור ואיששה את טענות העיתונאים.
היא הצהירה כי הציור הוא חלק נרחב ממסע הקמפיין לקראת הוצאת האלבום.
בחצות אותו היום, פרסמה סוויפט את הסינגל הראשון מתוך האלבום, "", בהשתתפות פאניק!
אט דה דיסקו וברנדון יורי.
בניסיון לעורר עניין בעיתונות, עודדה סוויפט את מעריציה לחפש את כותרת האלבום בווידאו קליפ של "".
בקליפ, מופיעה המילה "Lover" מספר פעמים על גבי שלט תאורת ניאון.
ב-13 ביוני, במהלך שידור חי בעמוד האינסטגרם שלה, חשפה סוויפט באופן רשמי את שם האלבום ואת מועד פרסומו.
בנוסף הודיעה כי הסינגל השני של האלבום, "You Need to Calm Down" יצא למחרת ב-14 ביוני.
ב-22 ביולי, חשפה מידע אודות מהדורת הדלוקס של האלבום, הכוללת שתי גרסאות שונות לחלק משירי האלבום, ולמחרת, יצא לאור הסינגל השיווקי היחיד באלבום, "The Archer".
שבוע לפני צאתו, ב-16 באוגוסט, הוציאה סוויפט לאור את הסינגל השלישי שכותרו זהה לשם האלבום.
באותו היום, פרסמה סוויפט ברשתות החברתיות שלה גם את רשימת רצועות האלבום.
בעת שכינתה את אלבומה הקודם כפרק האפל בחייה, רצתה סוויפט להביא לביטוי את האופטימיות, האהבה והערכה שמקבלת היא מקהלה.
בעת הפקתו, לדבריה, הבינה סוויפט כי חרף תדמיתה הציבורית, מעריציה ידעו להדגיש את הטוב בה.
במהלך "Reputation Stadium Tour", במטרה להבליט את תכונותו החיובית לרגל הוצאת האלבום, כינתה סוויפט את חסידיה כאכפתיים ואמפתיים.
"" - יצא לאור ב-26 באפריל 2019, כסינגל הראשון והפותח מתוך האלבום.
בשיר משתתף הזמר-יוצר ברנדון יורי.
באותו יום של צאתו של השיר כסינגל, פרסמה סוויפט בערוץ היוטיוב שלה את הקליפ המלא שלו.
"You Need to Calm Down" - יצא לאור ב-14 ביוני 2019, כסינגל השני מתוך האלבום.
הווידאו קליפ לסינגל יצא ב-17 ביוני.
"Lover" - יצא לאור ב-16 באוגוסט 2019, כסינגל השלישי מתוך האלבום.
"The Man" - יצא לאור ב-27 בינואר 2020, כסינגל הרביעי מתוך האלבום.
כל שמונה עשר שירי האלבום הצליחו להיכנס אל מצעד הבילבורד הוט 100, מה שהפך את טיילור סוויפט למוזיקאית הראשונה בהיסטוריה שהצליחה לעשות זאת, ולאחד מן המוזיקאים הבודדים בהיסטוריה שהצליחו לעשות זאת גם כן.
בשבוע צאתו, הצליח האלבום להגיע אל המקום הראשון במצעד הבילבורד 200, עם מכירות של 867,000 עותקים בארצות הברית בלבד, מה שהופך את הפתיחה שלו לאחת מהפתיחות הגדולות ביותר בכל הזמנים בעולם ובמדינה, כאשר בעולם נמכר בלמעלה משלושה מיליון עותקים.
בתוך פחות משבוע, הפך האלבום לאלבום הנמכר ביותר בשנת 2019, בארצות הברית ובעולם כולו.
בשנת 2021, האלבום הושמע כשלוש מיליארד פעמים, ונהפך לאלבום הראשון שלה שעושה זאת, ולאלבום ה-71 עם מספר הרב ביותר של הסטרמות.
ב-11 ביולי 2021, האלבום נהפך לאלבום הנשי היחיד בשירות הזרמת המדיה זו אשר כל שירי האלבום (16 שירים) הושמעו מעל 100 מיליון פעמים.
באוגוסט 2024, האלבום Lover הגיע לשבוע ה-58 שלו במקום הראשון במצעד מצעד אלבומי קטלוג הפופ של בילבורד, והפך לאלבום עם השהייה הארוכה ביותר במקום הראשון לזמרת.
האלבום נהפך לאלבום הנשי החמישי המוסטרם ביותר ברשת הזרמת המדיה ספוטיפיי.
+ תאריכי יציאות לאור ופורמטים עבור Loverאזורתאריך יציאהפורמטגרסהחברת תקליטיםמקורכלל העולם23 באוגוסט 2019הזרמת מוזיקה • הורדה דיגיטליתסטנדרטיתריפבליקתקליטורדלוקסהממלכה המאוחדתקלטת שמעסטנדרטיתוירג'ין EMIאירופהיוניברסלארצות הברית30 באוגוסט 2019ריפבליקאוסטרליה1 בנובמבר 2019יוניברסלברזיל2 בנובמבר 2019תקליטורארצות הברית15 בנובמבר 2019תקליטריפבליקהממלכה המאוחדתוירג'ין EMIאירופהיוניברסלסין היבשתית23 באוגוסט 2020
Loverboy (בעברית: מאהב) הוא סינגל של הזמרת-יוצרת האמריקאית מריה קארי מתוך אלבומה Glitter.
השיר יצא לאור כסינגל הראשון מתוך האלבום ב-16 ביולי 2001 על ידי חברת התקליטים וירג'ין רקורדס אמריקה.
השיר נכתב על ידי קארי עצמה ותומאס ג'רקינס והופק על ידי קארי עצמה וקלארק קנט.
גם לארי בלאקמון מלהקת Cameo קיבל קרדיט על כתיבת השיר בשל הסימפול של השיר "Candy" של הלהקה אשר גם משתתפת בשיר.
מבחינה לירית, בשיר מפנטזת קארי על המאהב שלה שיספק את צרכיה מכל הבחינות.
בנוסף לשיר, גם יצא רמיקס רשמי בשיתוף לודקריס, דה בראט ו-Shawnna and Twenty II.
השיר עורר מחלוקת רבה לאור העובדה שבעלה לשעבר, טומי מוטולה שהיה באותה התקופה המנהל הכללי של סוני מיוזיק, חברת התקליטים בה קארי הייתה חתומה בה, לקח חלקים מתוך השיר והעביר אותם לג'ניפר לופז, עבור שירה "I'm Real", שבהמשך הפך להיט, אשר כבש את פסגת מצעד הבילבורד הוט 100.
השיר המשיך לעורר מחלוקת בעקבות הופעות של קארי איתו, בהן חוותה התמוטטות עצבים והתמוטטות נפשית.
השיר זכה להצלחה רבה כאשר הגיע למקום ה-2 בארצות הברית.
על מנת לקדם את השיר, חברת התקליטים של קארי הציעה את השיר במחיר מוזל של 49 סנט בלבד מה שגרם להעלאה רבה במכירות של השיר והפך אותה לשיר הנמכר ביותר במדינה לשנת 2001.
למרות ההצלחה הרבה בארצות הברית, השיר לא הצליח לשחזר את ההצלחה ביתר העולם, אם כי בקנדה ואוסטרליה הצליח להיכנס לעשירייה העליונה וגם באיטליה ופורטוגל.
"Lover" (בעברית: "מְאַהֵב") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השביעי שלה, Lover.
השיר יצא לאור ב-16 באוגוסט 2019, על ידי חברת התקליטים ריפבליק רקורדס, כסינגל השלישי מתוך האלבום.
סוויפט כתבה את השיר לבדה, והפיקה אותו ביחד עם ג'ק אנטונוף.
מבחינה מוזיקלית השיר הוא בלדת אינדי פולק וקאנטרי, השואבת השראה משירי פופ הבנויים בקצב איטי.
מבחינה לירית, הוא נכתב בהשראת מערכת היחסים שלה עם ג'ו אלווין, ונושאיו העיקריים הם נדרי נישואים, אינטימיות ומסירות.
השיר ספג שבחים ביקורתיים רבים מטעם מבקרי המוזיקה, ששיבחו את איכותו והליריקה שלו.
הוא הגיע לעשיריות פותחות במספר נרחב של מדינות, ובין היתר הגיע לעשירייה הפותחת בארצות הברית ובכך הפך לשיר השלישי ברצף מהאלבום שעשה זאת.
בנוסף לכך, הגיע למקום השני במצעד רולינג סטון טופ 100. מחוץ לארצות הברית השיר זכה להצלחה גם כן, והגיע לחמישיות הפותחות באוסטרליה, מלזיה, ניו זילנד וסינגפור ולעשירייה הפותחת בקנדה ואירלנד.
הווידאו קליפ שלו יצא לאור ב-22 באוגוסט 2019 ובוים על ידי סוויפט ביחד עם דרו קירש ובהשתתפות הרקדן כריסטיאן אוונס.
הקליפ נעשה בהשראת חג המולד ועוקב אחר זוג המתגורר בבית בובות שיש בו חדרים בצבעים ייחודיים הממוקם בתוך כדור שלג.
בנוסף לגרסה הרגילה של "Lover", יצאה לו גם גרסת רמיקס בהשתתפות הזמר-היוצר הקנדי שון מנדס.
לאחר כשבועיים, יצא לשיר רמיקס נוסף בשם "First Dance Remix".
שני הרמיקסים ספגו ביקורות חיוביות ממבקרי המוזיקה.
בנוסף אליהם, הוקלטה גם הופעה חיה של סוויפט מבצעת את השיר, וזו הופצה להורדה דיגיטלית ב-17 במאי 2020. השיר היה מועמד לפרס גראמי בקטגוריית "שיר השנה" ולשני פרסי הווידאו קליפים של MTV בקטגוריות "הניהול האמנותי הטוב ביותר" ו"קליפ הפופ הטוב ביותר".
בנוסף לכך, הוא הוכתר כ"שיר הטוב ביותר של 2019" על ידי מספר מבקרי מוזיקה.
סוויפט הופיעה לראשונה עם "Lover" במהלך טקס פרסי הווידאו קליפים של MTV לשנת 2019.
בעת שתיארה את אלבום האולפן השביעי שלה Lover כ"מכתב אהבה למאהב", סוויפט ניסתה להעביר ספקטרום "רגשי" ו"פוגעני" על ידי התבוננות ברגשות הכוללים עצב ובדידות המדמים "מבט רומנטי".
הקלטות האלבום ארכו פחות משלושה חודשים; הן הסתיימו בפברואר 2019. ג'ק אנטונוף הפיק את האלבום ביחד עם סוויפט; תפקידו הוכרז עם צאתו של "The Archer" ביולי.
אנטונוף, שהפיק יחד 11 מתוך 18 הרצועות באלבום וכתב יחד שמונה מהן, שיתף פעולה עם סוויפט ב-"Sweeter than Fiction" (2013), 1989 (2014), "I Don't Wanna Live Forever" (2016) ו-Reputation (2017).
סוויפט כתבה את השיר מאוחר בלילה אחד בביתה בנאשוויל, טנסי תוך שימוש בפסנתר.
היא שלחה תזכיר קולי שלו לג'ק אנטונוף שהפיק אותו ביחד איתה.
למחרת, היא טסה לניו יורק כדי לעבוד על השיר עם אנטונוף ומהנדסת ההקלטות לורה סיסק באולפני אלקטריק ליידי.
היא השמיעה להם את השיר ולאחר מכן סוויפט ואנטונוף הפיקו את הגרסה הסופית שלו במהלך הפעלת הקלטה בת שש שעות, תוך שימוש בהדהוד, פסנתר ומלוטרון.
סיסק וג'ון רוני הקליטו את השיר ואילו סרבן גניאה עשה לו מיקסינג, עם הנדסה קולית נוספת של ג'ון האנס.
במסגרת ראיון למגזין רולינג סטון אמרה סוויפט על השיר:
שלושה ימים לאחר מכן הודיעה סוויפט על תאריך יציאת השיר בטקס פרסי בחירת הנוער.
השיר הופץ כסינגל השלישי מהאלבום ב-16 באוגוסט 2019. בנוסף לקליפ הרגיל של השיר יצא לו גם קליפ מילים.
"Lover" נכתב על ידי סוויפט עצמה, שהפיקה אותו ביחד עם ג'ק אנטונוף.
לארס ברנדל מבילבורד אפיין אותו כשיר פופ.
Club כינתה את "Lover" כשיר לפיד מסוגת האינדי פולק, והצביעה על השימוש בפיציקטו, ואלס וכלי מיתר.
ברולינג סטון נאמר כי "Lover" מכיל "מילים עדינות על התמסרות, תוך שימוש במוטיב מוזיקלי בסגנון רטרו".
בבילבורד אותו כ"בלדה ישנה, הוכללת את אווירת שנות ה-60 של המאה ה-20".
קארן גווי מ-NME קבעה כי "ההתמקדות בגיטרה בשיר מזכירה את העבר של סוויפט בו עסקה במוזיקת קאנטרי".
אבי אגוויר מווג תיאר אותו כ"רומנטי, רודף וגם ואלסי" והוסיף כי "הכתיבה שלו ראויה לשבח".
ב-Hindustan Times נכתב שהשיר "נכתב כאילו היה מכתב רומנטי עבור מישהו".
בוואלה נכתב כי השיר הוא בלדה בדומה ל-"The Archer".
בכמה מאמרים שפורסמו אודות השיר השוו את מילותיו למילים של "משהו ישן, משהו חדש".
קתרין גילספי מ-Paper הסכימה עם כך וכתבה: "זו בלדת גיטרה מתוקה איטית ומתוקה".
תמרה פואנטס מ-Seventeen כתבה כי המילים בגשר "מרגישות כמו נדרים בחתונה, וככל הנראה רומזות על העובדה שהם (סוויפט ובן הזוג שלה) פתוחים לצעד הבא במערכת היחסים שלהם".
בשנת 2020 סוויפט דיברה על מילות השיר כאשר אמרה: שהשיר עוסק "בשני אנשים שבוחרים לבלות את חייהם ביחד, והם מתכננים את חייהם המשותפים", וכי היא עיצבה את גשר השיר כך שיישמע "כמו כשאנשים כותבים נדרים משלהם וכיצד הם משנים את החלק המסורתי כך שיתאים למערכות היחסים שלהם".
למרות שהשיר נחשב לשיר אהבה, באפריל 2024 סוויפט כללה אותו כשיר שנכתב על יגון והכחשה ברשימת שירים תחת הכותרת "חמישה שלבים ללב שבור" שפורסמה לפני יציאתו לאור של "The Tortured Poets Department".
על שירים אלה אמרה: "זו רשימה של שירים על מצב שבו אתה כל כך נעול על רעיון כלשהו, שאתה מתקשה לראות את הדגלים האדומים, מה שעלול לגרום לרגעי הכחשה ואולי מעט אשליה."
סוויפט ודרו קירש ביימו את הווידאו קליפ של השיר.
סוויפט חשפה את השתתפותו של אוונס בקליפ במהלך פגישת השאלות והתשובות ביוטיוב וכינתה אותו כ"אחד האנשים המוכשרים ביותר שאני מכירה".
הוא צולם על רקע תפאורה בהוליווד, קליפורניה.
נכון לינואר 2021, הקליפ צבר יותר מ-150 מיליון צפיות ביוטיוב.
הקליפ נפתח בסצנה בה רואים ילדה שמקבלת כדור שלג כמתנה לחג המולד.
בהמשך, המצלמה מתמקדת כביכול במה שקורה בתוך בית הבובות שנמצא בתוך כדור השלג.
בתוך בית הבובות נמצאים סוויפט ואוונס, והוא בעל שבעה חדרים בצבעים שונים וזאת, בנוסף לכך שכל אחד מהם מייצג אלבום אולפן אחר של סוויפט.
בבית הבובות נראים סוויפט ואוונס מנהלים את חייהם המשותפים.
בסוף הקליפ, הסצנה חוזרת לילדה שקיבלה את כדור השלג ורואים את סוויפט ואוונס כהורים שלה.
בקליפ ישנו שימוש באפקט חסימת צבעים כמו בסצנות בהן נראה הזוג שוחה בבריכת דגים.
מעבר לכך, באחת מהסצנות סוויפט רמזה על המילים של השיר "Cruel Summer" (מתוך Lover) כאשר אחת הסצנות משלבת את המשפט "Devils roll their dice, Angels roll their eyes", שהוא משפט מתוך השיר.
בנוסף לכך, היה רמז בקליפ להיכללותו של השיר "Afterglow", כאשר שמו היה כתוב על לוח משחק.
סלווטורה מאיקי מ-The Fader כתבה שהקליפ "נראה בדיוק כמו שסרט על חייה של סוויפט ייראה".
מרי אליזבת' אנדריוטיס מ-Teen Vogue השוותה את האפקטים שבו ליצירותיו של וס אנדרסון ושיבחה את הבחירה באוונס כשחקן בקליפ לאור העובדה שאוונס הוא כהה עור ובדרך כלל נהגה סוויפט לבחור לקליפים שלה שחקנים בהירי עור.
לורן הוף מאנטרטיינמנט ויקלי תיארה את הקליפ כ"כל כך רומנטי", ואמרה שהוא אף יותר צבעוני מהקליפ הקודם שלה.
השיר ספג שבחים רבים ממבקרי המוזיקה, על הלריקה שלו ועל הרגישות שלו, תוך שברולינג סטון הוא דורג במקום ה-7 ברשימת "כל 206 השירים של טיילור סוויפט, לפי דירוג".
ג'ייסון ליפשוטז מבילבורד כינה אותו "כשיר שכדאי לכם לרקוד איתו עם בן / בת הזוג בסוף השבוע", ובנוסף החמיא גם לליריקה שלו ועל העובדה שסוויפט כתבה אותו לבד.
לואיז ברוטון מאייריש טיימס אמרה כי "השיר הוא המחווה הגדולה שמוכיחה כי כל כאב הלב עליו סוויפט שרה בעבר היה שווה את זה", וכי "מוטבעות בו ויברציות סתוויות".
קונסטנס גריידי מ-Vox כינה אותו כ"תזכורת מבורכת למה שהפך את סוויפט לכזה כוח בלתי ניתן לעצירה כאשר הגיחה לראשונה לזירת המוזיקה".
אלי בייט מ-BuzzFeed כתב כי השיר הוא "מכתב אהבה לאדם שאתה רוצה להיות איתו לנצח", וציין שהגשר הוא "נדרים לחתונה".
ג'יי וויליס מ-GQ ניבא שהשיר יהיה בחירה פופולרית לריקודים ראשונים בחתונות.
נורה פרינסיוטי מבוסטון גלוב כינתה את השיר כשיר "ואלס עם גשר מבריק".
ב-Onlife נכתב כי "ישנם שירים ב-Lover שמזכירים איזו כותבת שירים נפלאה ומוכשרת היא ("Cornelia Street", "Miss Americana & the Heartbreak Prince", ושיר הנושא "Lover")".
קרייג ג'נקינס מ-Vulture כתב כי השיר מזכיר את השיר "Fade into You" של להקת מאזי סטאר ואת גרסת הכיסוי של קאובוי ג'אנקיז לשיר "Sweet Jane".
נייט ג'ונס מאותו המגזין דירג את השיר במקום ה-13 ברשימת "179 השירים הטובים ביותר של טיילור סוויפט, לפי דירוג".
יו מקינטייר מפורבס אמר שלשיר יש "איכות נוסטלגית מקסימה" והוא "ללא ספק יפה, מתוק ובהחלט יכול לגרום לאנשים להתרגש לקראת האלבום", אך הוסיף כי קשה לדמיין שהוא הופך להיות "להיט אמיתי" או "להיט לאורך זמן".
מרי אנדריוטיס מ-Teen Vogue כתבה שהשיר "רומנטי בדיוק כמו שכולם ציפו כמעט", וככל הנראה "שיר חתונה לסוויפטים בכל מקום".
אליסה ביילי מ-Elle פירשה את השיר כאחד משיריה ה"אישיים ביותר" של סוויפט.
אליס וינסנט מדיילי טלגרף העניקה לו ארבעה כוכבים מתוך חמישה ואמרה שהוא "חזרה חביבה לקאנטרי מצד סוויפט".
רוב שפילד מרולינג סטון דירג את "Lover" כשיר השביעי הטוב ביותר של סוויפט בכל הזמנים.
בקוסמופוליטן דירגו את השיר במקום השלישי ברשימת "השירים הטובים ביותר לשנת 2019" תוך שבפיצ'פורק דירגו אותו במקום ה-87 ברשימה דומה.
במגזין סלייט נערכה רשימה של "10 השירים הטובים ביותר לשנת 2019", תוך ששיבצו שם את השיר ברשימה.
בבילבורד דירגו את השיר במקום ה-21 ברשימת "השירים הטובים ביותר של 2019".
במגזין Insider כינו אותו כ"אחד מהשירים הטובים ביותר של 2019 ושל אותו העשור".
באתר Genius שיבצו את השיר ברשימת "50 השירים הטובים של 2019", ואילו בעיתון Herald-Tribune כינו אותו כ"שיר הטוב ביותר לשנת 2019".
השיר הופיע לראשונה במקום ה-19 במצעד הבילבורד הוט 100 ובכך סוויפט הפכה לאמנית עם הכי הרבה שירים שהגיעו לעשרים העליונים במצעד ביחד עם הזמרת-יוצרת האמריקאית מדונה.
לאחר שהווידאו קליפ של השיר יצא לאור, השיר עצמו הגיע למיקום השיא שלו: מקום 10, ובכך הפכה סוויפט לאמן עם הכי הרבה שירים שהגיעו לעשירייה הפותחת במצעד ביחד עם אלביס פרסלי.
בסך הכול השיר שהה 22 שבועות במצעד.
בנוסף לכך, הוא הגיע למקום הראשון במצעד השירים הדיגיטליים ובכך הפך לשיר ה-18 שלה לעשות, זאת כאשר הוא שוהה בראש המצעד במשך שלושה שבועות.
בקנדה הוט 100 השיר גם זכה להצלחה כאשר הגיע למקום השביעי בשיאו.
באירופה, השיר התברג במקום ה-61 בגרמניה, במקום התשיעי באירלנד, במקום ה-12 בסקוטלנד, במקום ה-37 בשוודיה, במקום ה-12 במצעד הסינגלים הבריטי ובמקום ה-52 בשווייץ.
באוסטרליה וניו זילנד השיר זכה להצלחה גם כן כאשר הגיע למקום השלישי בשתי המדינות.
השיר היה מועמד למספר פרסים, בין היתר לפרס גראמי בקטגוריית "שיר השנה" ובכך הפך לשיר הרביעי של סוויפט שעשה זאת.
הקליפ שלו הועמד לשני פרסי VMA בקטגוריות "קליפ הפופ הטוב ביותר" ו"הניהול האמנותי הטוב ביותר".
סוויפט ביצעה את השיר לראשונה בטקס פרסי הווידאו קליפים של MTV לשנת 2019. לאחר מכן, היא הופיעה עם השיר גם בפסטיבל לייב לאונג' של BBC Radio 1. בהמשך היא הופיעה עימו גם מחוץ לארצות הברית, כאשר ביצעה אותו במסגרת הופעה חד-פעמית (City of Lover) שערכה בצרפת.
לאחר מכן, היא חזרה שוב לקדם את השיר בארצות הברית כאשר הופיעה עימו ב"סאטרדיי נייט לייב", ובמופע הצדקה "אנחנו יכולים לשרוד".
היא ביצעה אותו בפרויקט "Tiny Desk Concert" המתקיים ביוטיוב מטעם חברת NPR מיוזיק.
היא המשיכה לקדם אותו מחוץ לארצות הברית כאשר הופיעה איתו בשנגחאי, סין במסגרת אירוע מיוחד של יום הרווקים הסיני.
לאחר מכן, קידמה את "Lover" בארצות הברית כאשר הופיעה איתו בטקס פרסי המוזיקה האמריקאית 2019 כחלק ממחרוזת שירים עימה הופיעה כחלק מקבלת פרס האייקון המיוחד של הטקס.
בהמשך, הופיעה עימו שוב מחוץ לארצות הברית, בפסטיבל ג'ינגל בול שבלונדון, תוך שביצעה אותו גם בפסטיבל ג'ינגל בול ניו יורק.
הופעתה האחרונה עם השיר הייתה בדצמבר באותה השנה, כאשר הופיעה איתו בתוכנית "Strictly Come Dancing".
בנוסף לכך, הזמר-יוצר האמריקאי קית' אורבן ביצע גרסת כיסוי לשיר בהופעה חיה.
אותה הגרסה קיבלה מועמדות בטקס פרסי המוזיקה של iHeartRadio, בקטגוריית "גרסת הכיסוי הטובה ביותר".
מקוםתאריםמכירותאוסטרליה (ARIA)פלטינה 2×140,000ארצות הברית (RIAA)פלטינה 2×2,000,000דנמרק (IFPI Denmark)זהב45,000הממלכה המאוחדת (BPI)פלטינה600,000נורווגיה (IFPI Norway)זהב30,000ניו זילנד (RMNZ)זהב15,000פולין (ZPAV)פלטינה20,000פורטוגל (AFP)פלטינה10,000קנדה (Music Canada)פלטינה 3×240,000 מכירות + הזרמת מדיה בלבד
ב-13 בנובמבר 2019, סוויפט הודיעה בהפתעה על יציאתה של גרסה מחודשת לשיר, הכוללת כלי נגינה חדשים וקטע אותו הקליט הזמר-יוצר הקנדי שון מנדס.
את הקטע שהקליט, כתב מנדס בעצמו, תוך שלקרדיטים של השיר התווסף גם הפזמונאי סקוט האריס.
זובין טאקר, הגיטריסט והמהנדס של מנדס, הצהיר באינסטגרם כי מנדס הקליט את שירתו שבוע בלבד לפני יציאתו הרשמית של הרמיקס, בזמן שהופיע בבריזבן, אוסטרליה וניו זילנד במסגרת סיבוב ההופעות השלישי שלו "Shawn Mendes: The Tour".
הרמיקס עם שון מנדס ספג ביקורות חיוביות.
בריטני וינסנט מ-MTV כינתה את הרמיקס כ"המנון יפהפה המתעלה על המקור", תוך שהוסיפה ש"שון מעניק לו את הטעם שלו, עם מילים משוכתבות שראויות לשבח בפני עצמן.
"Lover" כבר היה שיר אהבה חמים ונעים, אבל הרמיקס בהחלט הביא אותו למקום חדש".
ג'אל גולדפיין מ-Paper כתבה כי "מנדס מביא את גורם המתיקות של השיר לכמיליון", וטענה שהוא "מהנה".
בפרוגי נכתב "אהבנו את הגרסה המקורית אך אנו לא יכולים להתעלם בקול המדהים של מנדס שמוסיף לשיר".
האנה ישרוף מ-USA Today שיבחה את הרמיקס, ואמרה כי השניים "הפיחו חיים חדשים ברצועת האלבום השביעית הרומנטית של סוויפט, והפכו את הבלדה שלה לדואט עם בתים טריים והרמוניות שיגרמו למעריצים להתאהב מחדש".
הרמיקס קיבל מועמדות בטקס פרסי המוזיקה של iHeartRadio בקטגוריית "הרמיקס הטוב ביותר".
ארגוןרשימהמיקוםמקורConsequence214 השירים שג'ק אנטונוף הפיק, מדורגים מהגרועים לטובים ביותר67
ב-26 בנובמבר 2019 יצא לאור רמיקס נוסף בשם "", בו נעשה שימוש במוזיקה של תזמורת.
רמיקס זה שימש את סוויפט להופעתה בטקס פרסי המוזיקה האמריקאית 2019, במהלכה הופיעה עם מחרוזת של שירים בעקבות זכייתה בפרס האייקון.
המונח "first dance" מתייחס לריקוד הראשון של זוג שזה עתה נישא.
הרמיקס ספג ביקורות חיוביות מטעם מבקרי המוזיקה, שכינו אותו כ"רומנטי יותר" ו"מעורר חשק לרקוד", יותר מהגרסה המקורית.
דריק רוסיניול מ-Uproxx תיאר את הרמיקס כ"קליט, רענן ומסעיר יותר מהמקור" ו"שיר החתונה המושלם שנוצר ממש לריקוד ראשון ורגשי".
רג'ינה סטאר מ-iHeartRadio אמרה שהרמיקס הוא "גרסה רומנטית עוד יותר" ו"ביצוע שובה לב ומקסים שנעשה מושלם יותר לנשף".
News החמיאה לרמיקס ואמרה שהוא "היפה ביותר שלה".
ב-CapitalFM הפנו כלפיו ביקורת חיובית גם כן.
בנוסף לגרסה זו, יצאה גרסת הופעה חיה בשם "" שהוקלטה במופע חד-פעמי שערכה הזמרת בפריז.
לאחר ההופעה, גרסה זו יצאה להורדה דיגיטלית.
ב-4 במרץ 2020 הזמרים נייל הורן ופלטשר הוציאו גרסת כיסוי לשיר בשם "Lover – Recorded at Air Studios, London", באופן אקסקלוסיבי לספוטיפיי במסגרת פרויקט המוזיקה Spotify Singles.
גרסת הכיסוי תוארה כ"שיר רוק, פופ רוק ובלדה עוצמתית, בניגוד לגרסה המקורית שנחשבת לשקטה יותר ומכילה מוזיקת פולק".
הורן הביע את אהבתו לגרסה המקורית של השיר כאשר כינה אותה כ"קלאסיקה" ואמר כי זהו השיר האהוב עליו באלבום.
על החלטתו לבצע גרסת כיסוי לשיר אמר: "השיר הוא אחד השירים האהובים עלי ששמעתי הרבה זמן וטיילור היא חברה טובה.
נקווה שהיא אוהבת את זה".
מקוםתאריםמכירותניו זילנד (RMNZ)זהב15,000 מכירות + הזרמת מדיה בלבד
Lovestrong (מעוצב: ) הוא אלבום הבכורה של הזמרת-יוצרת האמריקאית כריסטינה פרי.
האלבום יצא לאור ב-10 במאי 2011, בהוצאת חברת התקליטים אטלנטיק רקורדס.
מתוך האלבום יצאו הסינגלים: "", "" ו-"Distance".
עם יציאתו נכנס האלבום אל המקום ה-4 במצעד הבילבורד 200.
האלבום הופק על ידי ג'ו צ'יקארלי, בארט ירציאן ודייוויד הודג'ס ושיריו נכתבו על ידי כריסטינה פרי עצמה, ביחד עם פזמונאים נוספים.
איגוד תעשיית ההקלטות האמריקאי (RIAA) העניק לאלבום את תואר אלבום הפלטינה, על מכירות של מיליון עותקים במדינה.
מקוםתאריםמכירותאוסטרליה (ARIA)זהב60,000אירלנד (IRMA)פלטינה50,000ארצות הברית (RIAA)פלטינה1,000,000הממלכה המאוחדת (BPI)זהב250,000סיכוםבכל העולם2,500,000
אזורתאריך יציאהפורמטגרסהחברת תקליטיםקנדה10 במאי 2011תקליטור • הורדה דיגיטליתרגילה • דלוקסאטלנטיקארצות הבריתאוסטרליה8 ביולי 2011הממלכה המאוחדת19 בספטמבר 2011יפן24 בינואר 2012גרמניה27 בינואר 2012פולין30 בינואר 2012יפן21 במרץ 2012הוצאה מחודשת
Lover Fest היה סיבוב הופעות מתוכנן של הזמרת-יוצרת האמריקאית טיילור סוויפט, שנועד לקדם את אלבום האולפן השביעי שלה, Lover (2019).
במקור, סיבוב ההופעות היה אמור להתחיל ב-5 באפריל 2020 באטלנטה, ג'ורג'יה, ולהסתיים בפוקסבורו, מסצ'וסטס ב-1 באוגוסט באותה השנה.
באפריל 2020, בעקבות החששות הגוברים ממגפת הקורונה, בוטלו כל תאריכי הפסטיבלים, ואילו הופעות האצטדיונים בברזיל ובארצות הברית נדחו לשנת 2021. ב-26 בפברואר 2021 בוטלו התאריכים שנותרו.
בריאיון לראיין סיקרסט שהתקיים ב-27 באוגוסט 2019, ארבעה ימים לאחר יציאתו של Lover, הסבירה סוויפט כי היא עדיין לא בטוחה בתוכניותיה לגבי סיבוב הופעות לקידום האלבום, והצהירה כי היא לא רוצה שחייה יהפכו לשגרה קבועה של הוצאת אלבום וסיבוב הופעות מיידי לאחר יציאתו.
מאוחר יותר, רמזה סוויפט בריאיון לזיין לואו שהתקיים באוקטובר 2019, כי נושאי הבריאות במשפחתה מונעים ממנה מלצאת לסיבוב הופעות גדול וארוך.
סיבוב ההופעות הוכרז לראשונה דרך הרשתות החברתיות ואתר האינטרנט של סוויפט ב-17 בספטמבר 2019. במהלך ההכרזה עליו, הסבירה ברשתות החברתיות כי:
בהתחלה הכריזה סוויפט על 12 תאריכים, שחלקם היו בפסטיבלים וחלקם במדינות כמו בריטניה.
בסך הכול, היו צריכות להתקיים 17 הופעות במהלך הסיבוב.
ההופעה ב-18 ביולי 2020 בסאו פאולו הייתה אמורה להיות ההופעה הרשמית הראשונה של סוויפט אי פעם הן בברזיל והן באמריקה הדרומית.
הכרטיסים להופעה הוצעו למכירה ב-25 באוקטובר ועל פי הדיווחים, למעלה מ-100,000 אנשים חיכו בתור האינטרנטי כדי לרכוש אותם.
כולם נמכרו בתוך 12 שעות, ובשל ביקוש חסר תקדים שכזה, התווספה שם הופעה נוספת.
במהלך סיבוב ההופעות, היא הייתה צריכה להופיע בפעם הראשונה בחייה בדנמרק, פורטוגל, ופורטוגל.
ההופעה בברלין הייתה צריכה להיות הראשונה שלה שם מזה שש שנים מאז "The Red Tour", ולראשונה שלה בגרמניה באופן כללי, מזה חמש שנים מאז "The 1989 World Tour".
שניות לאחר שהוצעו הכרטיסים למכירה, אזלו כולם.
ב-29 באוקטובר הוכרז כי היא תופיע בספרד.
ההופעות בפסטיבלים בבלגיה, נורווגיה, צרפת וספרד היו צריכות להיות הראשונות שלה במדינות האלה מזה תשע שנים מאז "Speak Now World Tour".
בתחילת דצמבר 2019 הודיעה סוויפט כי היא תופיע בפסטיבל בריטיש סאמר טיים בלונדון ב-11 ביולי 2020. זו הייתה צריכה להיות הפעם השנייה בה הופיעה בפסטיבל, כשהראשונה הייתה חמש שנים קודם לכן.
באמצע דצמבר, לאחר ספקולציות רבות, אושר שסוויפט תהיה המופע המרכזי בפסטיבל גלסטונברי (אחד מפסטיבלי המוזיקה הגדולים בעולם), במלאת 50 שנה להיווסדו ביוני 2020. היא הייתה צריכה להיות אמנית הסולו השישית בהיסטוריה שהופיעה שם.
הופעותיה באצטדיון SoFi באינגלווד, קליפורניה תוכננו להיות אירועי הבכורה של האצטדיון; היא הייתה אמורה להיות האישה הראשונה שהופיעה באצטדיון NFL.
באמצע אפריל 2020 ביטלו רבים ממארגני הפסטיבלים אירועים שסוויפט הייתה אמורה להשתתף בהם בגלל מגפת הקורונה.
לאחר מכן, הודיעה ב-17 באפריל שהיא לא תצא לסיבוב ההופעות עד 2021, ולא תופיע בשידור חי בשום מקום בהמשך שנת 2020. עם זאת, ביצעה את "Betty" מאלבום האולפן השמיני שלה, Folklore (2020), בשידור חי במהלך טקס פרסי האקדמיה למוזיקת קאנטרי ה-55, שהתקיים ב-16 בספטמבר 2020.
לאור השפעותיה של מגפת הקורונה הודיעה סוויפט ב-26 בפברואר 2021 כי "Lover Fest" מבוטל לאלתר, תוך שלא פרסמה תאריכי הופעות חלופיים.
Love to Love You Baby (בעברית: אוהבת לאהוב אותך מותק) הוא אלבום האולפן השני של הזמרת האמריקאית דונה סאמר.
האלבום יצא לאור ב-27 באוגוסט 1975, על ידי חברות התקליטים קזבלנקה רקורדס ואואזיס רקורדס.
מתוך האלבום יצא הסינגל "".
האלבום כולו הופק על ידי פיט בלוט, בדומה לאלבום הבכורה של סאמר, (1974).
בנובמבר 1975, הוציאה סאמר את השיר "" כסינגל הראשון מתוך האלבום וכשיר הנושא מתוכו.
השיר זכה להצלחה רבה והגיע למקום השני במצעד הבילבורד הוט 100.
מקוםתאריםמכירותארצות הברית (RIAA)פלטינה1,000,000בריטניה (BPI)זהב100,000קנדה (Music Canada)זהב50,000צרפת (SNEP)זהב100,000
Love in Portofino (בעברית: "אהבה בפורטופינו") הוא שיר משנת 1959, שהוקלט על ידי הזמרת הצרפתייה דלידה.
השיר כולל מילים באיטלקית ובצרפתית, אם כי שמו הוא באנגלית.
השיר לא הצליח מיד עם יציאתו, אבל עד מהרה הוא נקלט וזמרים אחדים ביצעו גרסאות כיסוי שלו.
גלוריה לאסו ביצעה את השיר בשם "A San Cristina", והוקלטו גרסאות אינסטרומנטליות על ידי אקורדיוניסטים ומנצחים.
השיר אומץ כיצירת מופת של דלידה וכסטנדרט פופ של שנות החמישים של המאה העשרים.
בסופו של דבר הפך השיר לסמל של העיר פורטופינו אליה הוא מתייחס.
ב-2013 הקליט אנדראה בוצ'לי גרסת כיסוי של השיר שהופיעה באלבום באותו שם.
השיר נכתב באיטלקית בלבד על ידי קיוסו, אבל כשברקלי קיבל את השיר עבור דלידה, הם הוסיפו חלק בצרפתית שנכתב על ידי לארו.
השיר הוקלט בסיבוב הופעות של דלידה ביולי 1959 באולפני Hoche בפריז, עם תזמורת בניצוחו של ריימונד לפוור (Raymond Lefèvre).
השיר יצא לאור באותו חודש כבי-סייד של השיר "La chanson d'Orpheé".
Love with a Quality (בעברית: אהבה עם איכות) הוא סינגל שהוקלט על ידי הזמרת-יוצרת הקולומביאנית קרול ג'י, ביחד עם הזמר דמיאן מארלי, מתוך האלבום Ocean.
השיר יצא לאור ב-9 במאי 2019, על ידי חברת התקליטים יוניברסל מיוזיק לטין אנטרטיינמנט, כסינגל השביעי מתוך האלבום.
השיר הגיע אל המקום ה-75 במצעד השירים שבקולומביה.
השיר נכתב על ידי קרול ג'י, אווי און דה דראמס ודמיאל מארלי והופק על ידי אווי און דה דראמס גם כן.
בספוטיפיי הצליח השיר לצבור קרוב ל-20 מיליון השמעות, מה שהופך אותו לאחד מתוך השירים המושמעים ביותר מהאלבום שם.
האודיו של השיר הועלה ליוטיוב ב-2 במאי 2019, והצליח לצבור קרוב ל-10 מיליון צפיות.
הווידאו קליפ המלא שיצא עבור השיר הועלה לערוץ היוטיוב של קרול ג'י ב-9 במאי 2019, ביום צאתו של השיר כסינגל.
ביממה אחת, הצליח הקליפ לצבור למעלה מ-2.3 מיליון צפיות, ובשבוע אחד הצליח לצבור למעלה מ-10 מיליון צפיות.
נכון לדצמבר 2019, מונה הצפיות של הקליפ עומד על כ-68 מיליון צפיות.
"(Love the Way You Lie (Part II" (בעברית: "אוהבת את הדרך בה אתה משקר (חלק 2)") הוא שיר של הזמרת הברבדית ריהאנה, שנכלל באלבום האולפן החמישי שלה, Loud, בהשתתפות הראפר האמריקאי אמינם, שכתב את השיר, יחד עם סקיילר גריי והמפיק אלכס דה קיד.
זהו שיר ההמשך לסינגל "Love the Way You Lie" משנת 2010, המופיע באלבום האולפן השביעי של אמינם, Recovery.
השיר זכה לביקורות חיוביות מצד המבקרים ובוצע בטקס פרסי המוזיקה האמריקאית לשנת 2010 ב-21 בנובמבר 2010, כחלק ממיקס עם "What's My Name?" ו-"(Only Girl (In the World".
בעקבות יציאתו והצלחתו המסחרית של Love the Way You Lie בשנת 2010 רצה אמינם להקליט גרסה אלטרנטיבית עם ריהאנה כסולנית הראשית, תוך צפייה בהיבטים של מערכת יחסים מנקודת מבט נשית, בניגוד למקור, שהציג את אמינם כסולן המוביל, והיה מנקודת מבט גברית.
בראיון ל-MTV, ריהאנה הצהירה בתחילה שהיא מתנגדת לשיר המשך: "כששמעתי לראשונה את הרעיון לגבי ביצוע חלק שני, הייתי נגד זה.
פשוט הרגשתי שאתה לא יכול לנצח את 'המקור'.
אין סיכוי שנצליח להתעלות על זה, אז למה להתחרות בזה?".
לדבריה, כששמעה את הדגימה הראשונית של השיר באולפן עם אמינם, ששרה הזמרת-יוצרת האמריקאית סקילאר גריי, הסתייגויותיה מהקלטתו נעלמו.
בעוד שהדגימה לוותה רק בפסנתר, ריהאנה וצוותה הוסיפו תופים, ובית נוסף לאמינם.
Love the Way You Lie ו- (Love the Way You Lie (Part II התבססו על דגימה שנכתבה והוקלטה בסוף 2009 על ידי גריי.
גריי הסבירה, "כתבתי את הדגימה בהתחלה לעצמי כי חשבתי, יש לי את השיר הגדול הזה, ועכשיו יש לי הזדמנות לפרסם דברים משלי".
לבסוף השיר נכלל ב-Loude, "ברגע שריהאנה והצוות שלה שמעו את הדגימה שלי, הם רצו אותו לאלבום של ריהאנה, אז הייתי צריכה לקבל את ההחלטה האם אני הולכת לתת להם את זה או לא.
אבל עשיתי זאת, וכך היה".
גם הגרסה המקורית וגם גרסת הפסנתר של (Love the Way You Lie (Part II לא היו זמינים לרכישה בנפרד ברוב חנויות iTunes, וניתן היה לקנות אותן רק יחד עם מהדורת ה-iTunes של האלבום.
השיר נכנס לראשונה למצעד קנדה הוט 100 במשך השבוע של ה-4 בדצמבר 2010, במקום ה-19, ושהה במצעד במשך שמונה שבועות.
בדרום קוריאה השיר הגיע בשיאו למקום הרביעי במצעד הבינלאומי.
השיר מוקם לראשונה במקום ה-160 במצעד הסינגלים הבריטי בעקבות הצלחה במכירות הדיגיטליות, עם צאתו של Loud.
ריהאנה ביצעה גרסה מקוצרת של השיר במסגרת מיקס עם What's My Name?
ו-(Only Girl (In the World בטקס פרסי המוזיקה האמריקאית לשנת 2010 ב-21 בנובמבר 2010. ריהאנה פתחה את ההופעה בגרסת אקפלה ל-(Love The Way You Lie (Part II.
ריהאנה ואמינם ביצעו את השיר יחד לראשונה בטקס פרסי גראמי ה-53 ב-13 בפברואר 2011, במסגרת מיקס עם "I Need a Doctor" בביצוע אמינם, ד"ר דרה, סקיילר גריי ואדם לוין, שביצעו קולות רקע.
ההופעה התחילה בכך שריהאנה שרה על בימת מרכז הקהל בליווי אדם לוין.
לאחר מכן הופיע אמינם על הבמה המרכזית כדי לבצע את החלק שלו בשיר, בעוד שריהאנה התקדמה מבימת מרכז הקהל והצטרפה אליו.
לאחר מכן התחלף השיר ל-I Need a Doctor.
השיר אף נכלל בחלק ההדרן בסיבוב ההופעות "Loud Tour", של ריהאנה, יחד עם Umbrella.
ריהאנה ביצעה את (Love the Way You Lie (Part II ב-Radio 1's Hackney Weekend ב-24 במאי 2012, כשיר השמיני ברשימת ההשמעה של האלבום.
"Lovesick Girls" (בעברית: "בנות חולות אהבה") הוא סינגל שהוקלט על ידי להקת בנות הקיי-פופ הקוריאנית בלאקפינק, מתוך האלבום, The Album.
השיר יצא לאור ב-2 באוקטובר 2020, על ידי חברות התקליטים אינטרסקופ רקורדס ו-YG אנטרטיינמנט, כסינגל השלישי מתוך האלבום.
השיר יוצא לאור חודש וחצי לאחר צאת הלהיט הבינלאומי של הלהקה "Ice Cream", שיצא ביחד עם הזמרת סלינה גומז.
החל מ-22 בספטמבר, חברת התקליטים של הלהקה העלתה הצצות שונות של כל אחת מהן, ברשתות החברתיות השונות.
שם השיר ותאריך היציאה שלו הוכרזו ב-28 בספטמבר 2020. בכרזת הטיזר הנלווית שלו, מופיעות חברות הלהקה, כשהן נשענות זה על זה עם לוגו השיר בחלק העליון של הכרזה.
בנוסף, פורסמה הצצה נוספת מהקליפ.
בין היתר, התגלה כי השיר הוא "הרצועה הראשית", מתוך האלבום בו הוא נכלל.
לאחר מכן, רשימת הרצועות הרשמית של האלבום פורסמה בטוויטר.
לצד השיר הופץ גם וידאו קליפ נלווה שנועד לעזור בקידום ובמכירות שלו.
ב-30 בספטמבר פרסמה הלהקה הצצה בת 16 שניות של השיר והקליפ בערוץ היוטיוב הרשמי שלה.
למחרת, הופץ הקליפ שזכה להצלחה בינלאומית כאשר צבר בפחות מ-8 שעות למעלה מ-32 מיליון צפיות.
בסך הכול, צבר הקליפ ביממה הראשונה לצאתו למעלה מ-435 מיליון צפיות.
מדינהתאריך יציאהפורמטחברת תקליטיםמקורעולם2 באוקטובר 2020הזרמת מוזיקה • הורדה דיגיטליתאינטרסקופ • YG
"Lovesong" (בעברית: "שיר–אהבה") הוא סינגל שהוקלט על ידי להקת הרוק האלטרנטיבי הבריטית הקיור, מתוך אלבום אולפן השמיני שלה, Disintegration.
השיר יצא לאור ב-21 באוגוסט 1989, על ידי חברות התקליטים אלקטרה רקורדס ופיקשן רקורדס, כסינגל השלישי מתוך האלבום.
השיר נכתב על ידי רוברט סמית', סיימון גאלופ, פרל תומפסון, רוג'ר אודונל, בוריס ויליאמס ולול טולהרסט והופק על ידי סמית' ודייוויד מ.
סמית' דיבר על השיר ומשמעותו והצהיר כי "מדובר בשיר מלא ברגש, שלא נועד להתחכם וזאת, בנוסף לכך שהוא מאוד פשוט".
השיר יצא בפורמט של תקליט 7 אינץ', תקליט 12 אינץ' ותקליטור.
כמה עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-105 מיליון השמעות.
השיר זכה להצלחה מסחרית רבה, כאשר הגיע למקום השני במצעד הבילבורד הוט 100 והפך לאחד משיריה המצליחים ביותר של הלהקה במדינה.
בנוסף לכך, הוא הגיע למקום הראשון במצעד הסינגלים שבפולין, ולמקום ה-18 במצעד הסינגלים הבריטי.
הוא דורג כאחד מהשירים המצליחים ביותר בארצות הברית בשנת 1989.
גם בישראל זכה השיר להצלחה רבה, כאשר דורג במקום ה-69 במצעד העשור ששודר על ידי גלגלצ.
מדינהתאריך יציאהפורמטחברת תקליטיםמקורעולם21 באוגוסט 19897" • 12" • תקליטוראלקטרה • פיקשן
בין מאי 2009 לאוקטובר 2010, הקליטה הזמרת-יוצרת הבריטית אדל, את השיר מחדש עבור אלבום האולפן השני שלה, 21. השיר יצא לאור ב-24 בינואר 2011, על ידי חברות התקליטים קולומביה רקורדס ואקס-אל רקורדינגס.
השיר הגיע למקום ה-18 במצעד שירי הג'אז הקלים.
גרסתה של אדל זכתה להצלחה מסחרית רבה, כאשר קיבלה על ידי איגוד תעשיית ההקלטות הקנדי את תואר הזהב, על מכירות של למעלה מ-40,000 עותקים במדינה.
במצעדי הבילבורד הצליחה גרסתה להגיע למקום ה-18 במצעד שירי הג'אז הקלים.
ביוטיוב צבר השיר למעלה מ-4.8 מיליון צפיות.
כמה שנים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-100 מיליון השמעות.
ב-22 בספטמבר 2011 הקליטה אדל את אלבום הווידאו הראשון שלה Live at the Royal Albert Hall, במסגרתו ביצעה גם את "Lovesong".
היא החליטה לבצע אותו אחרי שביצעה את השיר "One & Only".
אלבום הווידאו יצא לאור ב-29 בנובמבר 2011 והגרסה של "Lovesong" הייתה זמינה להורדה דיגיטלית.
בנוסף לכך, ביצעה אדל את "Lovesong" במסגרת פסטיבל אייטונס שאירע בשנת 2011.
מקוםתאריםמכירותקנדה (Music Canada)זהב40,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם24 בינואר 2011הזרמת מוזיקה • הורדה דיגיטליתקולומביה • XL
Lowe's Companies או בקיצור Lowe's היא חברת קמעונאות אמריקאית, המתמחה בציוד לשיפוץ ביתי.
מטה החברה נמצא במורסוויל, צפון קרוליינה, ומפעילה רשת חנויות קמעונאיות בארצות הברית ובקנדה.
נכון לפברואר 2021 מפעילה Lowe's כ-2,197 חנויות שיפוץ וחומרי בניין בצפון אמריקה ומעסיקה מעל 300,000 עובדים.
Lowe's היא רשת הקמעונאות השנייה בגודלה בארצות הברית (אחרי הום דיפו).
זוהי גם רשת הקמעונאות השנייה בגודלה בעולם, (גם אחרי הום דיפו, אך לפני ענקיות הקמעונאות האירופיות Leroy Merlin, B&amp;Q ו-OBI).
Low Life הוא סינגל של הראפר האמריקאי פיוצ'ר, בהשתתפות הזמר הקנדי דה ויקנד.
השיר יצא לאור ב-1 במרץ 2016, כסינגל המוביל מתוך אלבום האולפן הרביעי של פיוצ'ר, Evol.
השיר נכתב על ידי פיוצ'ר, מטרו בומין, דה-ויקנד ודה-הילה, והופק על ידי מטרו בומין, דה-הילה ובן ביליונס, עם הפקה נוספת של דה ויקנד.
ב-24 בדצמבר 2015, פיוצ'ר ודה ויקנד צייצו בטוויטר כי הם יוציאו שיר חדש.
באותו היום, פרסם פיוצ'ר קטע קצר מהשיר באינסטגרם שלו.
ב-25 בדצמבר, "Low Life" הועלה לחשבון ה-SoundCloud של דה ויקנד.
ב-4 בפברואר 2016, פיוצ'ר הודיע כי יוציא בקרוב את אלבום האולפן הרביעי שלו, Evol.
הוא פרסם את רשימת הרצועות של האלבום, שכללה את "Low Life".
"Low Life" הגיע לראשונה למקום ה-52 במצעד הבילבורד הוט 100, בשבוע של 27 בפברואר 2016. כניסת הבכורה שלו נתמכה במכירות של 60,588 עותקים בשבוע הראשון.
לסינגל הוענק תואר הפלטינה המשולשת מטעם איגוד תעשיית ההקלטות האמריקאי.
הווידאו קליפ הנלווה של השיר הוקרן בבכורה ב-25 במרץ 2016 בערוץ ה-Vevo של פיוצ'ר ביוטיוב.
בקליפ הופעות קמע של פרנץ' מונטנה ובלי.
נכון לאפריל 2021, לקליפ מעל ל-600 מיליון צפיות.
אזור תאריך יציאה פורמט חברת תקליטים מקור ארצות הברית 1 במרץ 2016 רדיו קצבי עכשווי A1 • פריבנדז • אפיק
Love for Sale (בעברית: "אהבה למכירה") הוא אלבומם המשותף השני של הזמרים האמריקאים טוני בנט וליידי גאגא.
האלבום יצא לאור ב-1 באוקטובר 2021, על ידי חברות התקליטים סטרימליין, אינטרסקופ וקולומביה.
זהו אלבומו האולפן האחרון של בנט.